Source: https://www.hardware.fi/artikkelit/artikkeli.cfm/kuvissa_parhaat_edulliset_naytonohjaimet_kautta_aikain/21
Timestamp: 2020-06-06 10:13:33+00:00

Document:
Radeon HD 6850 ja 6870 - Kuvissa: parhaat edulliset näytönohjaimet kautta aikain
Hardware.fi > Artikkelit > Kuvissa: parhaat edulliset näytönohjaimet kautta aikain > Radeon HD 6850 ja 6870
AMD:n Barts -piirit tulivat markkinoille 2010 lopulla. 40 nm prosessilla valmistettu piiri on käytössä Radeon HD 6850 ja 6870 -näytönohjaimissa. Radeon HD 6850 käyttää 960 varjostinyksikköä, ja sen kellotaajuudet ovat 775/1000 MHz, kun taas Radeon HD 6870:lla on käytössään kaikki 1120 varjostinyksikköä, ja se toimii 900/1050 MHz kellotaajuudella. Molemmilla korteilla on 256-bittinen muistiväylä 1Gt GDDR5-muistia.
Näillä spekseillä suorituskyky on vakuuttavaa, ja Radeon HD 6850:n 180$ hintalappu on tehnyt siitä suositun kortin. Nvidia vastasi tähän tiputtamalla GTX 460 1Gt:n hintaa samalle tasolle, ja ne kilpailevat hyvin keskenään.
Nopeampi Radeon HD 6870 aloitti elämänsä 240$ hinnalla, ja tarjosi 300$ GTX 470:n vertaista suorituskykyä. Nvidia tietysti vastasi tiputtamalla hintaa. GTX 470 on sittemmin poistunut myynnistä, ja Nvidia julkaisi GTX 560:n pitämään kilpailua yllä Radeon HD 6870:n kanssa. Molemmat ovat tällä hetkellä 180$ hintaluokassa, ja tarjoavat hyvää suorituskykyä hintaansa nähden.
Näin olemme käyneet läpi pitkän listan näytönohjainhistorian merkittävimpiä alle 200$ hintaisia kortteja. Uusia kortteja on luvassa tämän vuoden puolella useita, ja vanhat kortit saattavat pian tippua alle 200 dollarin rajan. Esimerkiksi GTX 560 Ti ja Raden HD 6950 saattavat löytyä pian tästä kategoriasta. Lisäksi luvassa on pian muun muassa Radeon HD 7700- ja 7800-sarjan korttien julkaisu, joka tapahtuu AMD:n mukaan vielä tällä neljänneksellä, eli seuraavan parin kuukauden aikana.
Edellinen sivuGeForce GTX 460

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD